Diari Oficial de la Generalitat Valenciana


Sumari del DOGV 4702, del 01-03-2004 (2004/1618)

Notificació a José Antonio Fos Ruiz. Referència número R-290/2001.
------------------------------------------------------------------

### Dades del document

Número de DOGV
:   4702

Data del DOGV
:   01-03-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/1618


Organisme emissor
:   Conselleria de Territori i Habitatge

Tipus de document
:   Anunci

Notificació a José Antonio Fos Ruiz. Referència número R-290/2001. [2004/F1618]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a José Antonio Fos Ruiz, en representació d'Inmobiliaria Espacio, SA (46248 València), la resolució del recurs d'alçada amb el número de referència interna R-290/2001.
  
Resolució
  
Examinats els recursos d'alçada formulats per José Antonio Fos Ruiz, en representació d'Inmobiliaria Espacio, SA, i Jesús Carlos Montero Mingo, en nom d'Obrascon Huarte Lain, SA, contra la resolució del Servei Territorial d'Arquitectura i Habitatge de València en l'expedient de construcció número 46-1G-0169/1994 (VIVI/040500/613 i acc.).
  
Antecedents de fet
  
Primer. José Antonio Martínez Estarlich i altres propietaris d'habitatges de protecció oficial situats a Alzira, avinguda del Parc, número 10, van presentar escrit de denúncia contra Inmobiliaria Espacio, SA, davant del Servei Territorial d'Arquitectura i Habitatge per deficiències constructives en el citat immoble, i s'envià un pèrit del dit organisme, qui va emetre el corresponent informe pericial, i s'acordà la incoació d'expedient sancionador contra dita promotora com també contra la constructora Obrascon Huarte Lain, SA, amb trasllat del corresponent plec de càrrecs.
  
Segon. L'instructor de l'expedient sancionador va dictar proposta de resolució en què entenent provada la comissió d'una infracció molt greu de l'article. 6.10 de la Llei 1/1997, de 21 de febrer, de la Generalitat Valenciana, proposava la imposició a aquests dos imputats d'una multa de 700.000 pessetes, com també l'ordre de reparació de les deficiències constructives.
  
Tercer. El cap del Servei Territorial d'Arquitectura i Habitatge va dictar resolució en què mantenint els fonaments de dret de la proposta, va acordar la imposició d'una sanció de 700.000 pessetes, com també l'ordre de realització de les obres.
  
Quart. Contra la dita resolució interposen recursos d'alçada en temps i forma José Antonio Fos Ruiz, en representació d'Inmobiliaria Espacio, SA, i Jesús Carlos Montero Mingo, en nom d'Obrascon Huarte Lain, SA, amb les al·legacions que consten en aquest i que ací es donen per reproduïdes per raó de brevetat.
  
Fonaments de dret
  
Primer. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJPAC), com pel que estableix el Decret 119/2003 d'11 de juliol, del Consell de la Generalitat Valenciana (DOGV núm. 4.543, de 14 de juliol de 2003).
  
Segon. El que disposen els articles 107, 110, 114 i 115 de la LRJPAC, quant a l'admissió i tramitació del recurs d'alçada.
  
Tercer. Consta en l'expedient informe pericial del pèrit del Servei Territorial d'Arquitectura i Habitatge de València de data 20 de maig de 2002, efectuat en el tràmit d'aquesta alçada, en el qual s'estableix: «...Es denuncien qüestions que per la seua tipificació sí que es poden classificar dins de la tipologia de deficiències greus, es tracta d'anomalies o imperfeccions d'execució... Deficiències: segueixen existint les taques d'humitat en la part inferior de les finestres... Qualificació de les deficiències: les deficiències anteriorment ressenyades, amb les dades conegudes, tenen l'apreciació de greus... Imputació de les deficiències: les deficiències indicades amb la informació disponible i excepte prova en contra que es concrete posteriorment, són imputables al constructor, estant el promotor obligat a atendre les reparacions i les obres que s'han de realitzar.»
  
El dit informe pericial no ha sigut desvirtuat en contra per cap altre mitjà probatori, sent aquest efectuat per tècnic especialista en construcció, objectiu i independent en pertànyer a l'administració i no tenir interés en les parts que intervenen. Així, establida la culpa o negligència i evidència que el tipus de deficiències citades incideixen en l'habitabilitat de l'immoble, resulta tipificada la infracció imputada de l'article 6.10 de la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, en la resolució recorreguda.
  
Quart. Independentment del que s'ha exposat, existeix a més la responsabilitat objectiva del promotor que l'obliga a la reparació de les deficiències constructives aparegudes en l'immoble, en el termini de cinc anys des de la data de la qualificació definitiva (en el present cas és de data), a tenor de l'article 111 del Reglament d'Habitatges de Protecció Oficial, i que és qüestió independent de la culpa o negligència que configura el tipus de la infracció imputada. En aquest sentit es pronuncia la jurisprudència més recent del Tribunal Suprem, així, en les sentències de dates 6.10.1988, 02.02 i 15.12.1999 i 07.07.2000, entre altres.
  
Per la qual cosa procedeix la desestimació dels recursos i la confirmació de la resolució del Servei Territorial d'Arquitectura i Habitatge de València.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i de pertinent aplicació i de conformitat amb la proposta de resolució de l'Àrea de Promoció, resolc:
  
Desestimar els recursos d'alçada formulats per José Antonio Fos Ruiz, en representació d'Inmobiliaria Espacio, SA, i per Jesús Carlos Montero Mingo en nom d'Obrascon Huarte Lain, SA, contra la Resolució del Servei Territorial d'Arquitectura i Habitatge de València, de data 3 de juliol de 2001, que queda confirmada.
  
Contra la present resolució, que posa fi a la via administrativa, es pot interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercir qualsevol altre recurs que s'estime oportú.